‫الدين نبع صافي
‫نوره بيحمله الرسل من السما للأرض
‫علشان يصلح أرواح وأحوال الناس
‫لكن بعد انتقال حضرة سيدنا رسول الله ‫صلى الله عليه وعلى آله وسلم
‫وخلفائه الراشدين الأربعة
‫اتقسمت الناس لسنة وشيعة ومذاهب
‫طوايف ودول متناحرة
‫ومن خلافة راشدة رشيدة إلى خلافة أموية
‫ومنها إلى خلافة عباسية
‫وكل خلافة من بعد الخلافة الراشدة
‫كانت بتنتقم من الخلافة اللي قبلها
‫وظهرت فرق خوارج ومعتزلة ومرجئة وغيرهم
‫الخلافة العباسية حكمت نص الكرة الأرضية
‫لكن في القرن 11
‫تدهورت الخلافة العباسية في بغداد
‫وأصبحت في أسوأ حالاتها
‫ظهر مجموعة من الرعاة الأتراك من بني سلجوق
‫وكونوا أكبر جيش في الأرض
‫وأخذوا شرعيتهم بأنهم ‫حماة الخليفة العباسي السُني
‫لكن في الحقيقة كان ليهم سلطة على الخليفة
‫وفي نفس الوقت
‫كانت الدولة الفاطمية ‫الشيعية في مصر والمغرب
‫في أضعف حالتها.
‫كترت الفرق والأفكار والمذاهب
‫واللي كان منهم
‫الفرقة الباطنية
‫واللي ظهر منها رجل
‫هو الأخطر والأغرب
‫حسن بن الصباح.
‫هيا هيا اسرعوا، لقد قاربنا على الوصول.
‫
‫مين فيكم شيخ القلعة؟
‫هو رسول ملك فرنسا وجايلكم بطلب من الملك
‫والشروط بسيطة
‫أن تدين القلعة بولائها لملك فرنسا
‫وتكوين تحالف مع المملكة الفرنسية
‫ولاء قلعة آلموت الوحيد لسيدها.
‫يبدو إن ملك الفرنجة مش مقدر قوة قلعة ‫آلموت وشيخها وولاء كل جندي فيها لسيدنا.
‫قوة إيه؟
‫قلعة فوق جبل قوتها إيه قدام ملك فرنسا؟
‫تفدي الدعوة بإيه؟
‫بروحي.
‫روحي فداء صاحب مفتاح الجنة.
‫ليه مش بتلعب معانا؟
‫أنت خايف تلعب معانا؟
‫طب قولنا اللعبة اللي بتحبها ونلعب معاك.
‫لعبة قراية الوش.
‫الفراسة يعني؟
‫طب تعرف تقولي أنا مين من وشي؟
‫أنت ابن الخباز
‫خواف دايمًا تاخد فطير من ‫الفرن وتجري، وأمك مسكتك
‫وحرقت دراعك بالنار.
‫وأنت ابن السبال
‫بتشيل علبة المياه مكان أبوك وبتقلده
‫والمياه غرقتك
‫العلبة ماعدش فيها ولا نقطة مياه
‫وكان هيغطسك في البير
‫وقعدت تصرخ
‫طلعك على آخر نفس.
‫وأنت ابن حفار القبور
‫بتروح مع بابا بيوت المتوفي ‫بالليل وبتكدب عليهم
‫وتقوله إن أنت شوفت نور طالع من قبره
‫عشان يدوك المال
‫ولو عرفت إن هو بخيل
‫بتقوله إن أنت شوفت تعبان داخل قبره
‫عشان يخافوا ويديكوا المال ‫عشان تكتموا على السر.
‫- وأنا أقدر أكسر وشك من غير ما أقراه. ‫- مالك وماله؟
‫بيبوص في وشوشنا وبيعرف ‫أسرارنا وهنضربه يا عمر.
‫ماحدش هيقرب منه.
‫قاعد لوحدك ليه يا حسن؟
‫لسة برضو زعلان من اللي حصل مع صحابك؟
‫لا، كانوا مساكين.
‫لسه سنه صغير.
‫في السن صغير
‫بس الروح كبيرة وتستحمل.
‫شوفته في الحلم طاير بجناحات.
‫أخاف عليه.
‫مفيش خوف.
‫الحرف خطر
‫وطاقته كبيرة.
‫الحرف سر.
‫وهو يقدر يحفظه.
‫ابتدي بأنهي جدول؟
‫الحروف النورانية
‫والأرقام الروحانية
‫لكل حرف
‫سر وتصريف
‫الحرف سر
‫وسيف مسلط
‫سر الحاء
‫حائط
‫بباب مطلسم
‫وبأثر السين
‫سور حماية
‫أو بانفعال النون
‫وسر كُن فيكون.
‫حسن
‫روح يا حسن بره البيت
‫اتمشى
‫بص للسما
‫هتلاقي القمر في برجه الخامس
‫اتمشى معاه
‫واذكر حروف اسمك التلاتة
‫جايز تكون ليلة من الليالي السعد والطالع.
‫حسن
‫عمر وأبو علي مش موجودين عشان يدافعوا عنك.
‫يا أبويا!
‫ألحقوني!
‫يا أبويا!
‫ألحقوني!
‫هموت!
‫اطمن.
‫أطلعك؟
‫أيوة، طلعيني.
‫وهتسمع كلامي؟
‫هسمع الكلام.
‫طلعيني.
‫هتختار النور ولا الضلمة؟
‫قول الضلمة.
‫الضلمة.
‫تعالى.
‫ماتخافش من حد تاني
‫ماحدش هيقدر يموتك تاني
‫ولا حد هيقدر عليك تاني.
‫حسن!
‫حسن.
‫أنت بخير؟
‫الظلام سر عظيم.
‫النوار هو المعركة الحقيقية.
‫أنا بحس بالامتنان ناحية ‫الكون المترتب الدقيق
‫ليل ونهار مهما بيحصل ‫فيهم من حوادث وحكايات
‫يفضل الليل والنهار زي ما همّا
‫لا يخلف مواعيدهم حدث
‫ولا يأخرهم حد.
‫- زينا بالظبط. ‫- مهما اختلفت أفكارنا ومذاهبنا هنفضل صحاب.
‫أه يا حسن.
‫احنا أه مش بنتفارق وبنشوف بعض كل يوم
‫اتعلمنا في نفس المدارس
‫لكن الصحوبية حلم كبير ‫أوي وليه شروط عشان يكمل
‫حلم إيه يا حسن؟
‫إننا نوصل سوا
‫نغير العالم الظالم.
‫ماحدش بيغير العالم.
‫أنا أقدر
‫كلنا نقدر
‫- لو كنا صحاب نتعهد من دلوقتي. ‫- نتعاهد على إيه؟
‫بما إن الظلم هو اللي مسيطر على العالم
‫أنا عارف إن مستحيل ‫إن احنا التلاتة نوصل سوا
‫بس يمكن حد مننا يوصل
‫عشان كده نتعاهد
‫اللي هيوصل مننا
‫هيمد أيده للاتنين التانيين.
‫بس أفرض أنا وصلت لمكانة كبيرة
‫مش يمكن ساعتها تقول عليَّ ظالم أو كافر
‫- وفقًا… ‫- لمذهبي
‫واللي هيجي يمة العهد ويمة الصحوبية.
‫وأدي كتاب الله.
‫وأظن إن ماحدش فيكم ‫يقدر يختلف على كتاب ربنا
‫صح؟
‫نتعاهد.
‫مد أيدك يا عمر.
‫عهد حسن الصباح وعمر الخيام وأبو علي الطوسي
‫اللي يوصل مننا سلطة أو جاه
‫يمد أيده للاتنين التانيين
‫عهد فوق أي اختلاف أو مذهب
‫السلام عليكم يا أبو موسى.
‫وعليكم السلام ورحمة الله وبركاته.
‫أنت مين؟
‫أنت مش فاكرني؟
‫أنا اللي جيتلك امبارح واتكلمنا.
‫اتكلمنا؟
‫- اتكلمنا في إيه؟ ‫- في إن ربنا لازم يوضع حد للظلم.
‫هو أنت!
‫ده الشاب الباطني اللي بيرغي ‫مع ابنه في حاله. امسكوه!
‫يا أحمق!
‫لحظة!
‫أبله!
‫أحدب غبي!
‫استر يا رب!
‫مجرم!
‫كان في شاب بيجري من هنا.
‫جري ناحية المسجد.
‫أنت مين؟
‫جعان؟
‫ده آخر طعام في البيت يا حسن.
‫ليه كانوا عايزينك؟
‫كل طالب حق يا مطارد ‫يا مقتول يا مصلوب يا مسجون.
‫بس أنا لسة معرفتش أنت مين؟
‫وصف المظلوم
‫واسم زيد ابن سيحون
‫وحالي زي ما أنت شايف
‫مين؟
‫كتير.
‫سجوقين، عباسيين، فاطميين
‫مفيش حد ماسابش على جسمي علامة.
‫ليه؟
‫حكم الوقت
‫وفت الظلم والفساد والكفر
‫وجلوس الشيطان على كرسي الحكم.
‫كلامك غامض.
‫يبدو ان كلام الحق مابقاش مفهوم.
‫طب ارتاح.
‫ارتاح وامشي بكرة في أمان.
‫أنت مين؟
‫روح سمعت ندائك.
‫أنت مش بس انقذتني
‫كأنك كنت سامع صوت قلبي
‫كل أمر وليه ظاهر وباطن
‫باطني؟
‫لسه ببحث وبدور
‫- يعني أنت اللي… ‫- صعب
‫صعب تعرف حقيقتي
‫زي ما أنت مثلًا مش أحدب ولا حاجة
‫افرد طولك
‫تقدر توصلني بابن عطاش
‫ليه انقذته؟
‫إنقاذ مظلوم إنقاذ لروحي أنا كمان
‫كلنا مظلومين وبندور على العدل وإمامه
‫أنت جاهز؟
‫مشتاق
‫لابد أن يكون بيننا رابط
‫فاسمع بقلبك
‫وامتثل
‫قيدت نفسي بعهد الله
‫وميثاقه
‫وبذمة جميع الأنبياء
‫أن تهبلنا روحك
‫وعقلك وجسمك
‫جلدًا وشعر
‫سرك، باطنك وظاهرك
‫رأيك وجهدك وهمتك
‫لمولانا صاحب الوقت
‫قُل
‫قيدت نفسي
‫فإن خنت عهدي
‫أو خالفت رأيي
‫فقد خنت الله وجميع الأنبياء
‫وصرت في حزب الشيطان وليس لك دم ولا مال
‫بل كافر دمه وماله حلال
‫ولا توبة لك إلا بالقدر
‫وهذا الربط
‫ملزم لي في حياتي وفي مماتي
‫برأي ونيتي
‫وضميري
‫قُل
‫قيدت نفسي
‫مبارك لابن الصباح
‫الداعي لمولانا صاحب السر.
‫وإزاي أتم رحلتي؟
‫بمبايعتك لمولانا المستنصر في مصر.
‫وهذا أمر عسير
‫ليس على الصادق الداعي ‫أمرًا عسيرًا يا سيدنا.
‫يلا، مالك؟
‫هيا!
‫مالك يا أخي.
‫إيه ده؟
‫- كفاية! ‫- أنت مالك أنت!
‫أنا وهو لغتنا واحدة وبنعرف ‫نتفاهم كده مالكش دعوة اوعى.
‫- بيعهولي. ‫- لا.
‫عايز كام؟
‫100 دينار.
‫فك يا ابني الحصان.
‫بقولك إيه مين ده؟
‫ده عمر الخيام
‫شاب شاعر وفيلسوف
‫مهتم يعني بالجبر والفلك.
‫جبر وفلك؟
‫ده دفع 100 دينار العبيط.
‫شوف حد يفهم لغتك.
‫الظاهر أنك مختلف عننا فعلًا وفيك شيء مقدس
‫أول مرة ابن عطاش يكلم حد ‫كده ويلزمه الربط من أول لقى.
‫شوفتك في الرؤية امبارح بتستنجد بيَّ
‫ولما قابلتك في السوق بعدها نجدتك في الظهر
‫من أول لحظة وأنت بتشاورلي من فوق حصانك
‫قولت إنك ما انقذتنيش شفقة ‫على مسكين أحدب مطارد
‫قريت سرك وسمعت نداك
‫ونجدتك.
‫وأنا تابعك للممات.
‫أروح أكمل مهمتي.
‫الله أكبر
‫أشهد أن لا إله
‫إلا الله
‫الحمد لله والشكر لله
‫كنت بدعي ربنا إن أنا أشوفك النهاردة.
‫الحمد لله.
‫بس هو يعني علشان صوتك حلو وحنين في الأذان
‫تبقى دعوتك هي اللي مستجابة ولا دعوة الأم
‫هو فيه صوت
‫أجمل من صوتك يا جلمار!
‫أصل أنت ماسمعتش أمك دي بقى وهي بتدندن
‫- كروان. ‫- يا سلام. طب ماتسمعينا حاجة يا ست الكل.
‫- اختشي يا ولد. ‫- أنا اللي اختشي ده بيغازلك وقدامي.
‫أنا بغازلها، كأني بغازل نفسي
‫- يباركلي فيك يا أبو يحيى. ‫- الله ياما نفسي ألاقي واحدة تحبني الحب ده
‫يا ابني يا حبيبي أنا مفيش زيي اتنين.
‫- لا في. ‫- فين يا عين أمك؟
‫- أكيد في يعني، أكيد في ولا إيه يا والدي… ‫- المهم يعني
‫قولي أنت حالك إيه يا جندي؟
‫الحمد لله، الحمد لله في نعمة.
‫والقائد قالي إن ممكن يخليني ‫أشارك في المعارك اللي جاية.
‫معاد كل يوم
‫أه يحيى، افتح لعمر.
‫- عمر مين؟ ‫- ده شاب مسكين بيخدمنا أثناء غيابك
‫- وأنا بعطف عليه، يلا يلا. ‫- أه.
‫شيخي وحبيبي
‫إزيك يا عمر؟
‫تعالى، تعالى كُل معنا يلا، يلا.
‫طب أنا لازم أرجع التدريب بقى.
‫شكرًا على خدمتك لوالدي يا عمر.
‫في أمانة الله يا ابني. اتفضل.
‫- مع السلامة يا حبيبي. ‫- مع السلامة يا ابني. مع ألف سلامة
‫غضبانة منك.
‫- مش للدرجة دي يا يحيى. ‫- هحصلكم.
‫وحشتيني يا نورهان.
‫بجد؟
‫أنا مش بحلم غير باليوم اللي تكوني في زوجتي
‫ويتقفل علينا باب واحد ونقسم حياتنا مع بعض
‫طيب ومش عشان ده يحصل ‫لازم تيجي تقول الكلام ده لوالدي؟
‫هقول لوالدك الكلام ده كله ‫يا نورهان مايصحش برضو.
‫لا يا يحيى تقوله إنك بتحبني وعايز تتجوزني.
‫أنا عشرين خطيب اتقدمولي وأنا برفض
‫عشرين خطيب!
‫ده العشرين خطيب دول يموتوا.
‫انا… أخد بس مكانتي في الجيش ‫وأجيب والدي وأطلبك
‫وإمتى هتاخد مكانتك في الجيش؟
‫أول ما القائد يثق في قدراتي.
‫وإمتى القائد هيثق في قدراتك؟
‫أول ماعدي الاختبارات اللي هيعملها.
‫- والاختبارات دي بقى صعبة ولا سهلة؟ ‫- صعبة جدًا يا نورهان.
‫هو أنت بتكلمني كده ليه!
‫عشان بحبك.
‫بعد أذن الحب
‫بس لازم نرجع عشان المعسكر.
‫ضيعنا وقت الراحة كله، نصه تدريب ونصه أسئلة
‫إمتى تاخد مكانتك وإمتى يثق في قدراتك.
‫أنا كمان بحبك
‫طب ما كان من بدري.
‫يحيى!
‫مولاي السلطان.
‫ده ملخص لأحوال الناس بالأسواق ‫يا مولاي. من بق جنودنا في جيش مولانا.
‫وفي بلاط الخليفة العباسي
‫وبلاد بيزنطة
‫بلاط الخليفة الفاطمي
‫وكل كلمة كرهة وخيانة ‫اتقالت في عالمنا من الصين
‫- إلى المغرب. ‫- .مجهود عظيم
‫وخدمتك ليَّ يا زمان
‫ولحد تثبيت سلطاني
‫مقدر عندي جدًا.
‫مكافأتي إن الدولة تكون قوية يا مولاي
‫وهي هتفضل قوية بفضلك.
‫وإيه ملخص الأخبار؟
‫الخليفة العباسي مهما كان ‫ضعيف ومالهوش لازمة
‫لكن ولائنا ليه ضرورة
‫احنا سيف الخلافة
‫وهو شرعيتنا
‫وأبار عيونا إيه في بيزنطة؟
‫البيزنطيين بيستعدوا يا مولاي
‫خصوصًا إنهم مانسيوش هزيمتك لهم وإذلالهم
‫أنا رأيي إن الهدنة أولى
‫لحد ما نكون مستعدين
‫أما الفاطميين
‫فالمجاعة كلتهم وشلت حركتهم تمامًا
‫وأهل أصفهان عاملين إيه؟
‫الناس ما بين متصوفة ودراويش ‫ومجازيب ودول غرقانين في أحوالهم
‫وناس رأيهم فيهم ما بين ‫التصديق والشك والتكفير.
‫سلامتك!
‫أستدعي الطبيب؟
‫لا.
‫وبالنسبة للعلماء والفلاسفة؟
‫العلماء همّا الأمل يا مولاي
‫طول ما كلامهم فيه حجة وبساطة
‫أما أهل الكلام والفلسفة ‫فدول مفيش منهم رجاء
‫انهكهم الجدل بينهم وبين بعض
‫والعوام مكفرينهم كلهم على أي الأحوال
‫إنما الخطر الحقيقي
‫من التعليميين الباطنية
‫منتشرين في كل مكان
‫صحيح هما مرصودين لينا
‫لكن خطرهم
‫إنهم بأكتر من اسم وأكتر من هيئة
‫- الله. ‫- العوام عقولهم ضعيفة
‫الوطنية عندهم منهج
‫أي كلام غامض، كلام فيه مظلومية
‫حب لإلي البيت
‫العوام يصدقوه
‫أنا نضفت المداس بتاع ‫حضرتك والعباية متعلقة ورا الباب
‫شكرًا يا عمر.
‫بقالك سنة بتخدمني خدمة الابن لوالده
‫ربنا يقدرني وأرد جمايلك.
‫تقدر
‫لو سامحتني
‫سنة
‫سنة، كل ليلة أروح أخدمه هو وزوجته
‫قلبك طيب.
‫سنة مستني الفرصة عشان ‫أقوله الحقيقة ويبقى مننا.
‫- والمؤذن ده صوته حلو؟ ‫- صوته بديع.
‫كروان.
‫يعني لو أدن الفجر وختم ‫الأدان بدعوة لمولانا الإمام
‫المدينة كلها الصبح تبقى معنا
‫للأسف دعيته
‫وبوست أيديه وراسه وعيطتله
‫لكنه مصر يكمل حياته كافر.
‫أنت كشفتله نفسك؟
‫للأسف.
‫بس هيعمل إيه يعني
‫يعمل كتير
‫يعني أعمل إيه؟
‫تقتله.
‫تصوري الشاب اللي قعد يخدمنا سنة
‫وكان أعرج ومسكين
‫طلع لا هو أعرج
‫- ولا مسكين. ‫- يعني إيه لا أعرج ولا مسكين؟
‫خوشي جوه.
‫- هو في حاجة؟ ‫- لا مفيش خير. خوشي.
‫يلا يلا.
‫أنت إيه اللي رجعك تاني؟
‫مفيش أذان هتأذنه تاني.